Paragvayda politsiyadan 42 ta vintovka o‘g‘irlab ketildi

Paragvay politsiyasi noma’lum kishilar Kapiata shahrida qurol omborini talagani va 42 ta FN FAL avtomatik vintovkasini olib ketganini ma’lum qildi. O‘g‘rilikni yashirish uchun jinoyatchilar ularni yog‘och va plastikdan yasalgan o‘yinchoq qurollar bilan almashtirib qo‘ygan. Bu haqda TJournal xabar berdi.

Avtomatlar omborga topshirilgan edi, chunki ular zamonaviy qurollar bilan almashtirilgan. Biroq 2017-yilda Paragvay mutassaddilari bir nechta FN FAL qora bozorda paydo bo‘lganini payqagan. Politsiya surishtiruvni boshlagan va tekshirishlar jarayonida qurollarning soxtalari bilan almashtirib qo‘yilganini aniqlagan.